**Vyhlásenie**

**Ministerstva práce, sociálnych vecí a rodiny Slovenskej republiky**

Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia niektoré zákony (ďalej len „návrh zákona“), sa predkladá na rokovanie vlády Slovenskej republiky s týmito rozpormi:

**Ministerstvo financií Slovenskej republiky:**

* žiada zabezpečiť vzniknuté vplyvy návrhu zákona na rozpočet Sociálnej poisťovne v rámci schválených limitov výdavkov Sociálnej poisťovne,
* žiada zabezpečiť vplyvy z návrhu zákona vyplývajúce z požiadavky zvýšenia počtu štátnozamestnaneckého miesta o 1 v rámci schválených limitov počtu zamestnancov,
* žiada prehodnotenie dĺžky sledovaného obdobia pre valorizáciu dôchodkových dávok a
* žiada prehodnotenie spôsobu výpočtu čiastkového dôchodku pre policajtov a vojakov.